**Съобщение**

**за загуба на правно действие**

**на Решение №ПВ-116-ПР/2014г. и Решение №ПВ-117-ПР/2014г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Пловдив СЪОБЩАВА за извършена проверка във връзка с разпоредбите на чл. 93, ал. 8 от *Закона за опазване на околната среда* (ЗООС), относно правното действие на Решение № ПВ-116-ПР/2014 г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Газоснабдяване на гр. Хисаря – проектиране и изграждане на газоразпределителна мрежа (ГРМ) в урбанизираната територия”, с възложител: „ЧЕРНОМОРСКА ТЕХНОЛОГИЧНА КОМПАНИЯ” АД и Решение №ПВ-117-ПР/2014г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Газоснабдяване на гр. Сопот – проектиране и изграждане на газоразпределителна мрежа (ГРМ) в урбанизираната територия”, с възложител: „ЧЕРНОМОРСКА ТЕХНОЛОГИЧНА КОМПАНИЯ” АД

При проверката се установи, че в 5 годишния срок, от датата на влизане в сила на решенията, Община Хисаря и Община Сопот не са одобрявали и не са издавали разрешение за строеж за обектите предмет на настоящото.

Съгласно изискванията на чл. 93, ал. 8 от ЗООС, Решение № ПВ-116-ПР/2014 г. и Решение №ПВ-117-ПР/2014г. за преценяване необходимостта от ОВОС са загубили правното си действие, за което е издадено писмо с изх. № О-2710-6/18.07.2022 г. на Директора на РИОСВ-Пловдив.